นายกรัฐมนตรี มอบโอวาทคณะนักเรียนไทย ที่คว้ารางวัลโครงการวิทยาศาสตร์ระดับนานาชาติ
นางสาวตรีนุช เทียนทอง รัฐมนตรีว่าการกระทรวงศึกษาธิการ นำคณะนักเรียนไทยที่ได้รับรางวัลจากการเข้าประกวดและคว้ารางวัลในงานโครงงานวิทยาศาสตร์ และวิศวกรรมศาสตร์ระดับนานาชาติ ประจำปี 2022 (Regeneron International Science and Engineering Fair 2022) เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ณ ตึกสันติไมตรี (หลังใน) ทำเนียบรัฐบาลนายกรัฐมนตรี กล่าวกับคณะนักเรียนไทยว่า สิ่งนี้ถือว่าเป็นก้าวสำคัญของการพัฒนาโครงของประเทศที่คนรุ่นใหม่จะเข้ามามีบทบาทในการคิดคนพัฒนาและขับเคลื่อนให้วิทยาศาสตร์ของไทยเจริญก้าวหน้าก้าวสู่สากล รัฐบาลเห็นความสำคัญของการขับเคลื่อนประเทศไปข้างหน้ามองอนาคตสร้างโอกาสพัฒนาองค์ความรู้สร้างสิ่งใหม่ๆ สร้างระบบการวิจัยสร้างนวัตกรรมขึ้นมาเพื่อให้ประเทศไทยมีขีดความสามารถในการแข่งขันระดับสูง มุ่งสู่ประเทศที่พัฒนาแล้วอย่างมั่นคงและยั่งยืน โดยจะสำเร็จได้ต้องเริ่มจากเยาวชนซึ่งเป็นบุคลากรสำคัญที่จะทำให้ประเทศเจริญก้าวหน้า ทั้งนี้ที่ผ่านมารัฐบาลเน้นย้ำส่งเสริมนโยบายพัฒนาควบคู่กับการศึกษาวิจัยพัฒนาเพื่อให้เกิดการพัฒนาในพื้นที่ แก้ความเหลื่อมล้ำให้ทุกคนอยู่ดีกินดีมีความสุขก้าวเข้าสู่โลกศตวรรษที่ 21 ที่โลกจะมีการเปลี่ยนแปลงจากนั้น นายกรัฐมนตรี ทักทายบรรดานักเรียน ที่ได้รับรางวัลในการแข่งขันพร้อมกับตบบ่าให้กำลังใจอย่างกันเองก่อนที่จะถ่ายภาพหมู่และถ่ายเซลฟี่ร่วมกันกับคณะนักเรียน